
Előterjesztés
II.Tőserdei Lovasnap
Tisztelt Képviselő-testület!

A 2012-es évben ismét megrendezésre kerül a Tőserdei Lovasnap. Az elnevezést úgy alakítottuk ki, hogy a lovas spot több ágát is bemutathassuk. A II. Tőserdei Lovasnap az amatőr szabadidős lovas verseny tematikájára épül. Az eseményt a TÖLGY Alapítvány rendezi, fő szervezője Czinege Orsolya, akit a lakiteleki lovasok segítenek. 
3 versenyszámot indítunk:

1. Gyermek ügyességi verseny és futószáras ülés szépségverseny kategóriákban

2. Felnőtt díjugrató szabadidő lovasverseny (60-80 cm-en)

3. Lovas csapat - ügyességi verseny felnőtt kategóriákban

A versenyszámok között díjlovagló-, hippoterápia- és csikós bemutató lesz. Ezen kívül két különdíjazású versenyre is be lehet nevezni, a gyermekeknek ló rajzolási, a felnőtteknek pedig főzőverseny. A meghirdetett programok mellett egész nap kézműves foglalkozások és gyermek játszóház lesz. A rendezvény részletes bemutatása a mellékletben olvasható.
Ezúton kérem a Tisztelt Képviselő-testületet, hogy a rendezvényt engedélyezni és támogatni szíveskedjék az alábbiakkal:

1. Anyagi jellegű támogatás.
2. Terület térítésmentes használata.
3. Elektromos áram térítésmentes biztosítása.
4. Településüzemeltetési csoport segítsége a terület rendezéséhez, tisztán tartásához.

Kérem a Tisztelt Képviselő-testületet, hogy előterjesztésemet megvitatni, majd elfogadni szíveskedjen.
Lakitelek, 2011. november 23.

                                                               Felföldi Zoltán

                                                              polgármester

HATÁROZAT-TERVEZET
Lakitelek Önkormányzata Képviselő-testületének

……………/2011. ( ) számú határozata

Lakitelek Nagyközség Önkormányzatának, döntése a II. Tőserdei Lovasnappal kapcsolatosan:
Lakitelek Nagyközség Önkormányzatának Képviselő-testülete az előterjesztést megvitatta, és az alábbi határozatot hozza:

Lakitelek Nagyközség Önkormányzatának Képviselő-testülete hozzájárul a II. Tőserdei Lovasnap megtartásához, továbbá az alábbi támogatásokat nyújtja:

1. Anyagi jellegű támogatásról a Képviselő-testület a 2012. évi költségvetési lehetőségek, valamint a rendezvény költségvetésének függvényében a későbbiekben dönt.
2. Terület térítésmentes használata.
3. Elektromos áram térítésmentes biztosítása.
4. Településüzemeltetési csoport térítésmentes segítsége a terület rendezéséhez, tisztán tartásához.

A képviselő-testület ezúton felkéri Felföldi Zoltán Polgármestert, hogy a szükséges együttműködési szerződés megkötését készítse elő, és azt terjessze a Képviselő-testület elé. A rendezvényt követő testületi ülésre készüljön beszámoló a rendezvény sikeréről és főbb eseményeiről.
Felelős: Felföldi Zoltán polgármester

Határidő: értelemszerű

